Hiroshi Kikuchi

Hiroshi Kikuchi (, kirjailijanimi Kan Kikuchi; 27. joulukuuta 1888 Takamatsu – 6. maaliskuuta 1948 Tokio) oli japanilainen kirjailija, toimittaja ja kustannusyhtiön perustaja. Hän julkaisi tunnetuimmat teoksensa vuosina 1917–1920.

Kikuchi tutustui lukiossa Ryūnosuke Akutagawaan ja Masao Kumeen. Myöhemmin opiskellessaan heidän kanssaan yliopistossa Kikuchi perusti Akutagawan ja Kumen kanssa kirjallisuuteen keskittyvän aikakauslehden Shinshicho. 

Kikuchin viihteellisissä kirjoissa on selkeä juoni ja kerronta on suoraa. Hän menestyi myös kustannustoiminnalla. Kikuchi perusti vuonna 1935 Akutagawan muistoksi nuorille kirjailijoille tarkoitetun Ryūnosuke Akutagawa -palkinnon.

Kikuchin tarina ”Mumei sakka no nikki” (1918) paljastaa hänen entisiin luokkatovereihinsa kohdistuvan kateutensa. Hänen tarinaansa ”Tadanaokyo gyōjō ki” (1918) huomioitiin laajasti. Muita tunnettuja töitä ovat näytelmät Chichi kaeru (1917) sekä Okujo no kyojin (1916) ja novelli ”Shinju Fujin” (1920).

 Suomennettu novelli 
 ”Keikichin kiusaus” (Keikichi no yuwaku), suomentaja Kari Jalonen, antologiassa Kiusaus ja Nautinto (Keikichi no yuwaku & Kanraku). Novelli on suomennettu englanninkielisestä antologiasta Japanese Literature New and Old. Hämeenlinna: Karisto, 1973.  

 Lähteet 

 Aiheesta muualla 

Luokka:Japanilaiset kirjailijat
Luokka:Japanilaiset näytelmäkirjailijat
Luokka:Kustantajat
Luokka:Vuonna 1888 syntyneet
Luokka:Vuonna 1948 kuolleet